Fíkniefnaleitar - hundurinn Tíri í Borgarnesi gerðist sekur um húsbrot þegar hann var að störfum ásamt Laufeyju Gísladóttur , gæslumanni sínum á Írskum dögum á Akranesi sl. föstudagskvöld . Tíri var á gangi ásamt öðrum löggæsluaðilum í miðbæ Akraness þegar hann allt í einu rauk burtu og inn í íbúð sem stóð opin . Hirti Tíri ekki um að leita heimildar til húsleitar , hvað þá úrskurðar dómara , en óð þess í stað inn , fann fíkniefni og tilkynnti samstarfsmönnum um fundinn . Þeir lögðu að sjálfsögðu hald á efnin en veltu því fyrir sér hvaða eftirmál þetta hefði haft ef einhver “ homo sapiens ” úr liði lögreglunnar hefði gert hið sama .